|  |
| --- |
| **МАЗ-6317** |
|   |
| Выпуск
  | 1993–н.ч. |
| Вытворца
  | Мінскі аўтамабільны завод |
| Месца вытворчасці
  | Мінск Сцяг Беларусі |
|  |
| Колавая формула
  | 6х6 |
| Фотагалерэя на Wikimedia Commons Фотагалерэя на Wikimedia Commons |

**МАЗ-6317** — грузавы паўнапрывадны аўтамабіль падвышанай праходнасці з колавай формулай 6х6, які выпускаецца Мінскім аўтазаводам з 1993 года.

Аўтамабіль распрацаваны ў канцы 80-х гадоў па тэхнічным заданні Мінабароны СССР. Доследныя ўзоры прайшлі прыёмачныя выпрабаванні, але аўтамабіль не быў прыняты на ўзбраенне з-за палітычных падзей, якія прывялі да распаду СССР.

Мадыфікацыі
-----------

### МАЗ-6317

* **МАЗ-6317** — армейскі бартавы паўнапрывадны аўтамабіль падвышанай праходнасці з колавай формулай 6х6.
* **МАЗ-63172** — армейскі бартавы грузавік, з павялічаным да 33,3 м³ аб'ёмам кузава.
* **МАЗ-63171 (МАЗ-631708-010)** — цывільная (камерцыйная) мадыфікацыя аўтамабіля з двухскатнымі заднімі коламі. (Упешыню прадстаўлены ў 1994 годзе).

### МАЗ-5316

МАЗ-5316
Асноўны артыкул: **МАЗ-5316**
**МАЗ-5316** уяўляе сабой двухвосевы варыянт аўтамабіля (колавая формула 4х4). Прадстаўлены ў 1999 годзе.

### МАЗ-6425

МАЗ-6425
Паўнапрывадны седлавы цягач з колавай формулай 6х6.

### МАЗ-6517

Самазвал колавай формулы 6х6. З'явіўся ў мадэльным шэрагу ў 2009 годзе.

Грузападымальнасць складае 19 т, а поўная маса не перавышае 33,5 т. Аўтамабіль абсталяваны рухавіком *ЯМЗ-238ДЕ2 (Е3)* магутнасцю 330 к.с. і 9-ступеньчатай механічнай каробкай перадач *ЯМЗ-239*. Усталяваны кузаў аб'ёмам 10,5 м³.

**МАЗ-65171** — мадыфікацыя з двухскатнымі заднімі коламі, **МАЗ-651705** — з узмоцненай рамай і аднаскатнымі шынамі Бел-95 памеру 16,00R20.

### МАЗ-6417

Лесавоз.

Канструкцыя
-----------

### Апісанне

Гэта трохвосевы грузавік з усімі вядучымі коламі, грузападымальнасцю 11 т. Выкананы па схеме «кабіна над рухавіком».

Кабіна — цэльнаметалічная, закрытая, з двума спальнымі месцамі. Знешне "ваенная" мадыфікацыя адрозніваецца ад "цывільнай" лабавым шклом, якое складаецца з дзвюх паловак, а таксама круглымі фарамі ў бамперы замест прамавугольных.

Асноўным рухавіком служыць 330-моцны дызель сямейства ЯМЗ-238, хоць першапачаткова машыны абсталёўваліся Тутаеўскі маторамі магутнасцю да 425 к.с.

На аўтамабіле ўсталяваны сістэма цэнтралізаванай напампоўкі шын; лябёдка (цягавы высілак — 117,8 кН).

### Тэхнічныя характарыстыкі

| Мадыфікацыя: | МАЗ-631705 | МАЗ-6425 | МАЗ-6517 |
| --- | --- | --- | --- |
| Тып | Бартавы | Сед. цягач | Самазвал |
| Колавая формула | 6х6 | 6х6 | 6х6 |
| Выпуск | 1993-н.ч. | *?* | 1994-н.ч. |
| Рухавік | ЯМЗ-238ДЕ2 | ЯМЗ-238ДЕ2 | ЯМЗ-238ДЕ2 |
| Магутнасць, кВт (к.с.) | 243 (330) | 243 (330) | 243 (330) |
| Каробка перадач  (Колькасць перадач) | ЯМЗ-239 (9), 9JS135А (9) | ЯМЗ-239 (9), 9JS135А (9) | ЯМЗ-239 (9), 9JS135А (9) |
| Грузападымальнасць, кг | 13100 | 11500 | 19000 |
| Поўная маса, кг | 25150 | 23550 | 33500 |
| Дапушчальная поўная маса аўтацягніка, кг | 45000 | 44000 |  |
|

1. ↑  Дапушчальная нагрузка на сядло

Эксплуатацыя
------------

### У беларускай арміі

У снежні 1996 года Міністэрства абароны Рэспублікі Беларусь сумесна з Мінскім аўтамабільным заводам арганізавала завадскія выпрабаванні аўтамабіля. Іх вынікі паказалі, што МАЗ-6317 па сваіх канструктыўна-тэхналагічных і эксплуатацыйна-тэхнічных характарыстыках адказвае сучасным патрабаванням беларускай арміі і можа быць выкарыстаны для замены ў войсках аўтамабіляў «КрАЗ», «КАМАЗ» і «Урал». Выкарыстоўваецца не толькі ў якасці транспартнай машыны, але і для размяшчэння вайсковых спецкузаваў і абсталявання.

Хадавыя выпрабаванні выявілі магчымасць прымянення МАЗ-6317 для буксіроўкі артылерыйскіх гармат калібра 152-мм (2А65, 2А36 і Д20 або іх аналагаў). Пацверджана і магчымасць выкарыстання МАЗ-6317 для транспартавання ўзбраення зенітна-ракетных комплексаў С-200 і С-300, а таксама для размяшчэння на яго шасі пантонна-маставых паркаў.

МАЗ-6317 таксама выкарыстоўваецца ў якасці шасі для рэактыўнай устаноўкі залпавага агню «Град-1А» («БелГрад»). Ад звычайнага «Граду» на базе Урала, «БелГрад» прынцыпова адрозніваецца тым, што вязе на сабе адразу два боекамплекты замест аднаго.

### Ва Украіне

Богдан-5316
На пачатку 2016 года карпарацыя "Багдан" заключыла пагадненне з Мінскім аўтамабільным заводам аб вытворчасці грузавікоў падвойнага прызначэння з беларускіх і ўкраінскіх камплектуючых. У межах дамовы пад уласным брэндам «Богдан» ажыццяўляецца выпуск мадэляў *5316*, *6317*, а таксама *6425*.

Кіеўскай кампаніяй "Практыка" быў распрацаваны бронеаўтамабіль *"Богдан-6317"* прызначаны для перавозкі асабовага складу спецпадраздзяленняў Нацыянальнай гвардыі і МУС Украіны. На аўтамабіль усталёўваюць спецыяльную бронекабіну і кунг з узроўнем абароны *STANAG 1*. Таксама асобна абараняюць паліўныя бакі, АКБ, балоны тармазной сістэмы і ступічныя элементы сістэмы падпампоўкі шын. Агульная вага брані і дадатковых элементаў складае 4,5 т. Сядзенні для байцоў маюць верхняе мацаванне і размешчаныя ўздоўж аўтамабіля, што дазваляе мінімізаваць траўмы пры падрывах на міне. Акрамя таго, дэсантны адсек абсталяваны перагаворнай прыладай, вентыляцыяй, абагравальнікам, падсветкай і стандартным наборам фільтраў для падобнай прадукцыі. Бронеаўтамабіль можа перавозіць каля 23 чалавек.

### У іншых краінах

Азербайджан
МАЗ-6317 з беспілотнікамі Harop на парадзе ў Азербайджане, 2018 год
На парадзе ў Баку ў 2018 годзе паказваліся машыны з устаноўкай, якая магла ажыццяўляць запуск атакуючых беспілотнікаў ізраільскай вытворчасці *Harop  (англ.) (бел.*.

КНДР
Аб пастаўках ваенных грузавікоў у КНДР не паведамлялася, аднак МАЗ-6317 на падоўжаным шасі з аператыўна-тактычнымі ракетамі праходзілі падчас аднаго з ваенных парадаў у Пхеньяне. Меркавана, шасі былі дапрацаваныя непасрэдна ў Паўночнай Карэі.

Спорт
-----

З 1996 па 2001 аўтамабілі ў складзе каманды «МАЗ-Яравіт» прымалі ўдзел у спартыўных спаборніцтвах.

У 1997 годзе МАЗы-6317 прынялі ўдзел у міжнародным ралі-марафоне. Улетку 1998 года каманда «МАЗ-Яравіт» на дзвюх машынах прыняла ўдзел у Кубку Расіі па ралі-рэйдам «Дебри - 98». Больш у ралі-рэйдах МАЗы-6317 не ўдзельнічалі — cпартыўная каманда «МАЗ-Яравіт» засяродзілася толькі на трак-трыяле.

У лютым 1999 года на Адкрытым Кубку Расіі па трыяле МАЗы-6317 атрымалі сваю першую перамогу. Гэты поспех стаў вырашальным аргументам на карысць удзелу ў Еўратрыяле'99. Тады ў агульным заліку чэмпіянату Еўропы па трак-трыяле ў катэгорыі S4 экіпаж Пётр Орсік / Дзмітрый Кніга набраў 33 ачкі і заняў 9-е месца.

У 2000 годзе экіпаж Пётр Орсік / Зміцер Кніга стаў пераможцам чэмпіянату Еўропы. У 2001-м экіпаж паўтарыў сваё дасягненне.

Зноскі
------

1. ↑  Огни светосвала. Световая скульптура МАЗ-6517 // mpark.pro  (руск.)
2. ↑  Для стран заморских богатырь // *Автобизнес* : газета. — 2011. — № 1 (758).(недаступная спасылка)  (руск.)
3. ↑  Вантажівки для української армії // «Defense Express»  (укр.)
4. ↑  Грузовики МАЗ двойного назначения будут выпускать в Черкассах под брендом "Богдан" Архівавана 10 красавіка 2016. // abw.by  (руск.)
5. ↑  В Киеве разработали новый бронеавтомобиль на шасси МАЗа Архівавана 3 красавіка 2016. // abw.by  (руск.)
6. ↑  Во славу родины Архівавана 23 сакавіка 2011. // abw.by  (руск.)

Літаратура
----------

* Там, где пехота не пройдет... // *Автобизнес-Weekly* : газета. — 2004. — № 29 (426). Архівавана з першакрыніцы 19 кастрычніка 2012.  (руск.)

У сеціве
--------

* МАЗ-6317 на афіцыйным сайте Мінскага аўтамабільнага завода Архівавана 11 студзеня 2012.  (руск.)
* МАЗ-6425 на афіцыйным сайте Мінскага аўтамабільнага завода Архівавана 17 снежня 2011.  (руск.)
* МАЗ-6517 на афіцыйным сайте Мінскага аўтамабільнага завода Архівавана 9 студзеня 2012.  (руск.)
* Военные хитрости МАЗа Архівавана 27 лістапада 2015. // abw.by  (руск.)
* Грузовики в погонах. Антология военных МАЗов (руск.).  onliner.by (10 сакавіка 2020). Праверана 10 сакавіка 2020.

Гл. таксама
-----------

* МАЗ-6318
* КрАЗ-260
* КрАЗ-6322

| ⛭Мінскі аўтамабільны завод |
| --- |
| Сямейства «МАЗ-200» | 
* МАЗ-200
* МАЗ-205
* МАЗ-501
* МАЗ-502

 |
| Сямейства «МАЗ-500» | 
* МАЗ-500
* МАЗ-503
* МАЗ-504
* МАЗ-505
* МАЗ-509П
* МАЗ-515
* МАЗ-516

 |
| Сямейства «МАЗ-500А» | 
* МАЗ-500А
* МАЗ-503А
* МАЗ-504А
* МАЗ-509

 |
| Сямейства «МАЗ-5335» | 
* МАЗ-5335
* МАЗ-5549
* МАЗ-5429
* МАЗ-509А

 |
| Сямейства «МАЗ-6422» | 
* МАЗ-5336
* МАЗ-5337
* МАЗ-5432
* МАЗ-5433
* МАЗ-5551
* МАЗ-5434
* МАЗ-5316
* МАЗ-6303
* МАЗ-6422
* МАЗ-5516
* МАЗ-6317
* МАЗ-6425
* МАЗ-6517
* МАЗ-6417

 |
| Сямейства «МАЗ-6430» | 
* МАЗ-5340
* МАЗ-5440
* МАЗ-5550
* МАЗ-5302
* МАЗ-5309
* МАЗ-6312
* МАЗ-6310
* МАЗ-6430
* МАЗ-6501
* МАЗ-6513
* МАЗ-6318
* МАЗ-6302
* МАЗ-6432
* МАЗ-6502
* МАЗ-6514
* МАЗ-6516
* МАЗ-6336
* МАЗ-6526

 |
| Сярэднетанажныя грузавікі | 
* МАЗ-4370
* МАЗ-4570
* МАЗ-4380
* МАЗ-4371
* МАЗ-4372
* МАЗ-4471
* МАЗ-4571
* МАЗ-4381
* МАЗ-4581

 |
| Цяжкія грузавікі | 
* МАЗ-525
* МАЗ-529
* МАЗ-530
* МАЗ-541

 |
| Ваенныя грузавікі | 
* МАЗ-535
* МАЗ-537
* МАЗ-543/МАЗ-7310
* МАЗ-7410
* МАЗ-7910
* МАЗ-7912/МАЗ-7917
* МАЗ-547/МАЗ-7916
* МАЗ-7904
* МАЗ-79221
* МАЗ-7906
* МАЗ-7907

 |
| Прататыпы | 
* МАЗ-2000 «Перабудова»
* МАЗ-6440
* МАЗ-365120

 |
| Мікрааўтобусы | 
* МАЗ-181010 «Ніка»
* МАЗ-182
* МАЗ-281040
* МАЗ-365022

 |
| Гарадскія і прыгарадныя аўтобусы | 
* МАЗ-101
* МАЗ-103
* МАЗ-104
* МАЗ-105
* МАЗ-107
* МАЗ-203
* МАЗ-205
* МАЗ-206
	+ МАЗ-208
	+ МАЗ-226
* МАЗ-210
* МАЗ-215
* МАЗ-216
* МАЗ-303

 |
| Міжгародныя і турыстычныя аўтобусы | 
* МАЗ-106
* МАЗ-131
* МАЗ-151
* МАЗ-152 «Вазола»
* МАЗ-251
* МАЗ-231 «Алеся»
* МАЗ-232
* МАЗ-241
* МАЗ-256
* МАЗ-257
* МАЗ-350

 |
| Аэрадромныя аўтобусы | 
* МАЗ-171
* МАЗ-271

 |
| Тралейбусы | 
* МАЗ-103Т
* МАЗ-203Т
* МАЗ-215Т

 |
| Электробусы | 
* МАЗ-303Е10
* МАЗ-303Е20

 |
| Спартыўныя | 
* МАЗ-1500
* МАЗ-5309RR
* МАЗ-6440RR

 |